
«ԱՆՇԱՐԺ ԳՈՒՅՔ ԱՆԺԱՄԿԵՏ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

[bookmark: _GoBack]Հիմք ընդունելով ՀՀ կառավարության 2003 թվականի ապրիլի 3-ի N 407-Ն որոշման մեջ լրացում և փոփոխություն կատարելու մասին ՀՀ կառավարության 2020 թվականի հունիսի 11-ի N 936-Ն որոշումը և 2020 թվականի հոկտեմբերի 16-ի ՀՀ Կոտայքի մարզի Աբովյան համայնքի և ՀՀ տարածքային կառավարման և զարգացման նախարարության միգրացիոն պետական ծառայության «Հատուկ կացարան» ՊՈԱԿ-ի (ներկայումս՝ ՀՀ ներքին գործերի նախարարության միգրացիայի և քաղաքացիության ծառայության «Հատուկ կացարան» ՊՈԱԿ) (այսուհետ՝ ՊՈԱԿ) միջև կնքված Հողամասի անհատույց օգտագործման պայմանագիրը, համաձայն որի անշարժ գույքը օգտագործվելու է ՀՀ-ում ապաստան հայցող անձանց համար նախատեսված, միջազգային չափանիշներին համապատասխանող նոր, հատուկ կացարան կառուցելով նպատակով, ՊՈԱԿ-ի կողմից կատարվել է Մարզ Կոտայք, համայնք Աբովյան, քաղաք Աբովյան, Շուշի թաղամաս 4 տարածքի նկատմամբ անշարժ գույքի նկատամամբ  իրավունքի պետական գրանցում Հայաստանի Հանրապետության անունով, հետագա տնօրինման նպատակով անհրաժեշտ է այն անհատույց օգտագործման իրավունքով ամրացնել ՊՈԱԿ-ին  (վկայականի N՝ 18062026-07-0029)։
Հաշվի առնելով վերոգրյալը  և ՀՀ ներքին գործերի նախարարության 19․06․2026թ․ թիվ 49/94/5/190317-26 գրությունը, պետական գույքի կառավարման կոմիտեն շրջանառել է «Անշարժ գույք անժամկետ և անհատույց օգտագործման իրավունքով ամրացնելու մասին» ՀՀ կառավարության որոշման նախագիծ, որով առաջարկվում է մարզ Կոտայք, համայնք Աբովյան, քաղաք Աբովյան, Շուշի թաղամաս 4 տարածքում կառուցված բնակելի տարածքը (ՀՀ-ում ապաստան հայցող անձանց համար հատուկ կացարան) անժամկետ և անհատույց օգտագործման իրավունքով և դրա նպատակային նշանակությանը համապատասխան օգտագործելու պայմանով ՊՈԱԿ-ին ամրացնելու վերաբերյալ։
	«Անշարժ գույք անժամկետ և անհատույց օգտագործման իրավունքով ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:
«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 4.6 կետով սահմանված Աշխատանք և սոցիալական պաշտպանություն բաժնի դրույթներից. մասնավորապես՝ «Մշակվելու է բնակարանով ապահովման միասնական սոցիալական քաղաքականություն՝ ցածր եկամուտներ ունեցող, ինչպես նաև անապահով ընտանիքներին և խոցելի այլ խմբերին մշտական կամ ժամանակավոր կացարաններով ապահովելու նպատակով: Իրականացվելու են ծրագրեր՝ ուղղված կացարանի կարիք ունեցող ընտանիքների բնակարանային խնդիրների լուծմանը:

